[ŜERCO] La estraro de UEA sekvas la ekzemplon de pluraj ŝtatoj kaj uzas la kronvirusan krizon por alpreni plenpotencon en la asocio, komplete flankenmetante la demokratie elektitan komitaton. Responde al la decido, komitatanoj forte protestas pro la uzo de la formo ”kronviruso” en la estrara dekreto.
#000001
En sia laŭvica videokonferenco la estraro de UEA faris plurajn eksterkutimajn decidojn, kiuj efektive komplete nuligas ĉiujn restojn de demokratio en la asocio, tute flankenmetante la elektitajn gvidorganojn kaj enkondukante dekretan regadon.
#000002
La estrara dekreto, kiu estis sendita al la komata diskutejo, vekis nekutime akrajn reagojn. Aperis eĉ tri protestaj mesaĝoj, kiuj trovis tute neakceptebla la nefundamentan uzon de la vorto ”kronviruso” fare de la estraro. La tri indignaj komitatanoj tamen malkonsentis pri tio, kiun formon oni anstataŭe uzu.
#000003
Por kontribui al la tutmondaj fortostreĉoj de la lukto kontraŭ la kronviruso, la Estraro de UEA post konsultiĝo kun la Akademio de Esperanto formulis urĝajn rekomendojn kaj entreprenas decicajn paŝojn renkonte al la viruso.
#000005
membroj de UEA estas petataj ne komuniki buŝe kun pli ol unu alia persono;
#000007
laŭ la principo de neceso kaj sufiĉo, oni uzu laŭeble mallongajn frazojn por ellasi malpli da virusoj (”Ne pli ol unu verbo”);
#000008
alligitaj membroj de UEA povas en la unua tempo de la pandemio tute ne uzi la akuzativon;
#000009
estas enkondukata specifa Esperanta saluto, sen fizika kontakto (du manoj super la kapo formas ĉapelon, je dumetra distanco de la alia salutanto);
#000010
Laŭ informoj ricevitaj de Libera Folio, la nun diktatore reganta estraro intencas uzi sian novan potencon por fine kompletigi la delonge promesitan rekonstruon de la retejo de la asocio. La unua paŝo en tiu direkto estos la kreo de estrara laborgrupo, kiu ellaboru strategian laborplanon por la kunordigo de la jam ekzistantaj 32 retejoj de UEA.
#000013
Aldone la estraro intencas devontigi la komitatanojn en Nederlando kaj najbaraj landoj laŭvice purigi la necesejojn en la Centra Oficejo, kies purigisto estis maldungita antaŭ pluraj monatoj. Striktigo de la higienaj kondiĉoj laŭ la estraro estas nepraĵo pro la nuna krizo. Pro la sama kialo ĉiuj vizitantoj al la Centra Oficejo ekde tuj estos direktataj al Samarkando.
#000014
– La nuna fizika distanco helpas eviti certajn ĝisnunajn konfliktojn. Mi nun havas bonan esperon gardi senlezan haŭton post kunsidoj, kaj komencas malaperi la bluaj makuloj, deklaris estrarano kies nomo estas konata al Libera Folio, kaj al kelkaj UEA-membroj.
#000016
En malofta samopinieco, proteste kontraŭ la diktatora tendenco en UEA, Libera Folio decidis aliĝi al la Akto de la Esperanta Civito. Por eviti misidentigojn kun Literatura Foriro, ĝi alprenos de la 1-a de majo la jam bone konatan nomon Nord-Eŭropa Skandalgazeto.
#000018
Oni sin foje demandas, kia mondo rezultos post la kronvirusa epidemio.
#000031
Mi konfirmas: kiun ne trafas katastrofo, tiu havas emon ridi kaj dediĉi abundan tempon (kaj humuran talenton) por moki trafitojn. Mi konfirmas: mi trovas tion misgusta (mi uzis tre mildan esprimon, ne menciis moralon). Nun ni NE estas en normala mondo kaj la "lavangado da samaj novaĵoj jam de semajnoj" evidente ne trafis la gajajn ridemulojn de la redaktejo kaj tiujn kiuj kunridas aŭ/kaj polekse aplaŭdas al la ridoj; al tiu kiu ne konscias pri tio, bonŝancon, ke li (ri?) neniam havu okazon konsciiĝi, ke la mondo ŝanĝiĝas kaj ke pasos longa tempo antaŭ ol ĉiuj sekvoj de la nuna situacio forgeseblos (se eĉ entute Eŭropa Unio konscios, ke urĝas konduti aliamaniere ol ĝis faras).
#000033
En la usonangla estas esprimo ke "ridado estas la plej bona kuracilo".
#000036
Unu grava flanko de la pandemonio estas zorge izoliĝi, ktp.
Alia grava flanko estas k.e.p. multe teni la normalan vivon viva.
#000037
Mi nenion legas en la ŝerca artikolo kiu mokas viktimojn de koronaviruso, aŭ malseriozigas la mondan situacion.
#000038
"laŭ la principo de neceso kaj sufiĉo, oni uzu laŭeble mallongajn frazojn por ellasi malpli da virusoj (”Ne pli ol unu verbo”);
#000043
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000052